Globaalsetel finantsturgudel olid meeleolud pigem negatiivsed. Nii Ühendriikide kui ka Euroopa aktsiaturgudel oli teine järjestikune langusnädal. Närvilisuse peamiseks põhjuseks on ilmselt ebaselgus USA Föderaalreservi edasise tegevuse suhtes. Juba järgmisel kuul on lõppemas keskpanga poolne võlakirjade tagasiostuprogramm kogumahus 600 miljardit dollarit. Alates augusti lõpust, mil Föderaalreservi juht Ben S. Bernanke programmile, mida tavatsetakse ka rahatrükiks nimetada, vihjas, on S&P 500 indeks  kerkinud 28%. Eriti suure hooga on tõusnud enamiku toorainete hinnad.